A: સમાજને કંઇક પાછું આપવાનો એ ટર્નિંગ પોઇન્ટ હતો. વડોદરાને લો કોસ્ટ એન્જિન બનાવવાનો નિર્ણય સફળ રહ્યો. વડોદરામાં આ ઊભું કરવામાં મારી સાથે મેહુલ શાહ નામના સાથીદારનો મોટો ફાળો રહ્યો છે. આ રીતે વડોદરામાં ડિલિવરી સેન્ટર ઊભું કર્યું અને એ કોલાબ્રા માટે ક્રિટિકલ સક્સેસ ફેક્ટર કહી શકાય. યોગ્ય લોકોની પસંદગી, તેમની સાથે સારો વ્યવહાર અને તેમને પોતે માલિક હોય એવું ફીલ કરાવવું, તેમને મોટિવેટ કરીને કંપનીમાં સાચવીને તેમને બિરદાવવા એ કોલાબ્રાનો ટર્નિંગ પોઇન્ટ છે. શરૂઆતમાં અમે જે લોકોને સાથે લીધા તેમાં અશ્વિન રાવ, મોહિત મલકાની, હેમિન શાહ, આલોક ગોડ જેવા લોકોએ આ કંપની ઊભી કરવામાં સિંહફાળો આપ્યો છે. આ જ લોકો કંપનીના પિલર્સ છે. આજે વીસ વર્ષ પછી પણ એ અમારી સાથે છે.